
A*i morbos extremos extrema remedia. 

nsignis ille naturae medicatricis labor, ciuo 
fit ut inter sanas ac morituras partes peculia- 
ris incendatur phlogosis, cujus ope aliae ab 
aliis separentur* et salus inlirmis sponte rideat, 
in cam sententiam Chirurgos adduxit, ut hoc 
naturae opus., atque artus incurabili morbo af- 
fectos arte dissecando, certae morti periculo- 
sum ulcus substituerent. Naturae igitur provi- 
dentiae, et Chirurgorum industriae illius opc- 
ralinnis. quam amputationem vocant, ortus et 
usns tribuendus essc yidetur. Quemadmodum 
priscis illis temporibus animus aegris jam deh- 
ceret ob terrihcum operationis apparatum, sae- 
viorem processum incertumque exitum paucl 
inter illos ad extremum hoc artis adjumentum 
confugiebant, plurimi ab eo abhorrebant, prae- 
sertim quum scirent chirurgiam adhuc adole- 
scentem iis destilui instrumentis , atque auxi- 
lils, qnibus^ et subsequentis haemorrhagiae in- 
gruentia, et ossis protubcrantia, et vulneris ni- 
inium copiosa, ac nimis diuturna suppuratio 
prohibcretur . Nostro autem aevo quum Chi- 
rtirjjorum ars altius evecta illud excellentiae 
culmen attigerit, ad quod nulla unquam inter 
niedicas disciplinas adhuc evenit^ felicius ntilius- 



Digitized by Google 



que amputationis praesidium usurpamus. Quuui 
enim ex clarissimorum quorumdam virorum la- 
boribas, atqae cxpcrimentis certa statuta sint 
theoremata, qaae de illius necessitate, ac con- 
gruentia nos certiores faciant, ac in opcrando 
mitiorem modum doceant, demum ad praeca- 
vendas turbas, quae post operationem plerum- 

Se erumpunt, egregia suppcditent consilia, 
tunati quidem nos dici possumus, quibus 
cam certa aegrotorum utilitate, ac summa ar- 
tis nostrae gloria tam insigne auxilium praesto 
sit. lmmortali ergo laude Richter, A. . et S. 
Cooper, Bell, Bcrtrandi, Scarpa, Monteggia , 
Larrey, Boyer, Richcrand, ccterique cumuien- 
tur, ex.eorum enim praxi, eorumque periclita- 
tionibns, et scriptis tam probabilia de hoc ar- 
gumento praecepta eruuntur. Licet tamcn ube- 
riores ab hac opcratione fructus colligantur, 
si rccte eamdcm adhibeat Chirurgus, totidem 
inde damna redundant si male utatur. Ejtis 
maxima est vis sive ad utilitatem, sive ad per- 
niciem. Quid enim mali non patrare poterit 
opus hoc chirurgicum in manu iraperiti homi- 
ni8, qui ignoret, qaando id indicetur, et quan- 
do noxium ac lethale sit, in usum educat? Xi- 
hil ergo tam dignum in quo elaboremus, quam 
in cruendis statuendisqac amputationis indica- 
tiom Ihis, quibus attendendo Chirurgus eam non- 
nisi ad hominum salutcm convertat. Ad hanc 
rem Professorum, quibus sum institutus, do- 
ctrinae, sevcriora m classicos bbros studia, 
et quas mea licet brevis, varia tamen, et mul- 
tiplex experientia suppeditat observationes . 

I. In primis indicatur amputatio , si quando 
ab ampla gangraena artus obsidetur, quae re- 

mediis omnibus rebellis sibi ipsi relicta certam 
niortem provocaret. Jam vero in hoc infeli- 
cissimo inflammationis exitu functiones omnes 
tum dynamicae, tum organicae affecti membri 
delentur, idemque partiali quasi morte interci- 
pitur. Hujusmodi membrum non soluin inane^ 
sed etiam organismo infensum existit, in eo 
enim gangraena serpens peculiari lethali pro- 
cessu pessimos humores secernit., qui a lym- 
phaticis absorti, et in circulum reducti sangui- 
nis ceterorumque humorum adsimilationem per- 
turbant, et nervosum systema praecipue ag- 
grediendo vim inferunt absquc dubio letha* 
Jem. Dbi igitur natura in viribus suis deficiat, 
et in iilo inflammatorio circulo excitando, qui 
corruptas partes a sanis distinguat, vel lenta^ 
vel iners adpareat, tum omni ope contendat 
Chirurgus, ut cidem auxilietur, ejusque cona- 
tus, si neri possit, ad optatum fmem perducat. 
Quod si gangraena intra certos limites ullo mo- 
do frenare licet ad amputationem confugium 
habere oportet. Qua in re sedulo attendendum 
est ne serius ac ocjus ad operis exercitium 
desccndamus . Tunc ea esse debet aegrotantis 
nostri conditio, ut neque illius vircs contritae 
labantur, nec nimium erectae supersint . Si 
enim a morbi diuturnitaie adeo labefactatae sint^ 
ut nec inflammatio satis congrua, nec decens 
suppuratio contingat, nulla inde subsequente 
cicatrice, gangraenam recens vulnus occupabit. 
Eodem pacto si in partes valde inllammatas ac 
irritatas manum suam immittet Chirurgus vel ob 
excedentem suppurationem., vel ob gangraenam 
erumpentem mors interveniet. Ad exercendam 
amputationem locus in sanis partibus eligendus 

est numcraam ia morituris, et gangraena cor- 
ruptis; iis enim ob imminutam vitalitatem ad 
novam gangraenam incst proclivitas. Clarissi- 
raus Larrey tamen huic praecepto obsequendum 
esse statuit, quum de gangraena agatur, quae 
a prava humorum discrassia ortum ducat: si 
vero de recenti vulnere sermo sit, tunc in lae- 
sis ctiam partibus amputationem (ieri posse con- 
tendit . 

. II. Indicatur amputatio, si quando necrosis 
alicujus ossis fragmenta perplura corripiat ita, 
ut unumquodque ex illis suum teneat locum 
ab alio diversum, et tam profunde positum^ ut 
prudens quisque Chirurgus id vellere minime 
consultum putet; praesertim quum intima ns- 
sium compages , sive eorum articuli hoc maio 
detineantur, et demum quum peculiaris aegro- 
tantium conditio cjusmodi sit, ut ad ossis ne- 
crosati reparationem nihilum confcrre possit. 

. UI. Inaicatur si ob praegressas phlo^oses 
destrueta sint, atque in eorum fabrica dilace 
rata legamenta capsularia ossium, eorumque 
capita spongiosa, membranae synoviales ct ar- 
ticujorum cartilagines : ac nroinde si tumor al- 
bus, vel hydrops localis ibi degat. At non so- 
lum ad articulorum statum attendendum est, 
verum etiam ad acgrojantis constitutionem : 
quod si diutius cum morbo conflictari poterit, 
spes artus servandi non amittenda: hoc ab ex- 

Ecrimentis Practicorum luculentissime compro- 
atur . 

IV. In exostosi cellulari Boyer, in exostosi 
fungo8a Cooper, et in illo osteosarcoseos gene- 
re, quod ossium texturam magnopere immuta- 
vtrit, dummode morbus in exulcerationis sta- 

dio degat. Celerrimum ipsius morbi mcremen- 
tum, suuima pcrturbatio , quam in organismo 
provocat, et febres hecticae quac inde susci- 
tantur, aegrotum in vitae discrimen profecto 
adducunt, nisi per amputationis praesidium ei- 
dem auxiliclur. 

V. In exostosi cujus volumen adeo creve- 
rit, ut nobilioris cujusdara organi prohibeat 
fiinctiones. Priusqnam vero hoc in casu ad 
operationera deveniamus tentanda erit sera Jef* 
froj, vel potius sera Maekell, quam insignibus 
laudibus comraendavit. et in suo opere chirur-* 
gico descriptam, ac delineatam praebuit Ast-* 
lej Cooper. Hanc ad secandas exostoses pro^ 
lundius jacentes, quin muscHlis noceat, auctor 
ille eflinxit. Parva est, subtilis, rotae similitu- 
dinem refert, et per manubrium eidera adhae- 
rens in gjrum deducitur. 

VI. Si iungus haematodes in membro aliquo 
sedem suam ponat. Morbus hic omnium peri- 
culosissimus, atque acerbissiraus nullo specifico 
raedicamento sanari patitur. Conatus Chirurgo- 
rum, qui tam grave malum et ferro et igne 
aggressi sunt, nonnisi igne peperernnt effectus. 
Ubi igitur nulla sit contra hunc morbum re- 
mediorum vis, amputationem in usu jam esse 
censemus. Quae quidcm instituenda erit, dum 
inorbus adhuc localis existit, nec ad alia sj- 
steraata propagatus irrepserit. Sedulo caveat 
Chirurgus, ne post sectionem affectas partcs 
relinquat, quae id efficerc possunt, ut lungu» 
ille iterum evolvatur primum terribilior, at oru- 
delissimis sjmptomatibus certam mortem illa- 
turns. 

VII. Ubi insigne vulnus, vel ictus a contun- 

denti corpore inflictus in membro aliqno ex- 
cussionem ita gravem pepererunt, ut musculi, 
vasa, nervi et ossa valde commota sint, ac in 
eorum textura disrupta, magnum tunc patet 
ulcus, fracta sunt ossa, dilaniati textus molles, 
ac mortui paene jacent. Id interdum contingere 
solet absque ulla cxternarum partium laesione, 
quod quidem a veteribus Chirurfforum mirum 
videbatur, nunc vero in tanta physicarum di- 
sciplinarum luce fieri posse facile conceditur. 
Exterior enim membrorum superficies utpote 
quae majori elasticitate donatur; contra vasa, 
musculi, et ossa quae vel minus elastica sunt, 
vel rigidiora existunt, ictui corporum non ce- 
dentia commotioni, et fracturae obnoxia eva- 
dunt. Homo itaque vulneratus anxius fit, spi- 
ritum difficulter trahit, ma^na in illo nervosi 

Sstematis perturbatio ingruit, frigescunt artus, 
rus inscio aperitur, sanguis lentius movetur, 
mentis facultates hebetantur, nullus vel levis 
dolor adest, artus ferrea quasi gravitate ductus 
cadit, cutis huc illuc ab echyinosibus inquina- 
tur, immoti silent oculi, pulsus parvi micant, 
infelix dcraum modo quietem, modo graviores 
turbas experitur. Interdum vero mitiora appa- 
rent phaenomena, quae praeter vulneratam par- 
tem nihil aliud adhciunt. Quum in hac tantum 
signatur concussio, color cutis non immutatur, 
parvus, mollisque tumor exurgit vix percepti- 
bilis, calor naturali similis. Hic opportuna ad- 
hibita therapia raorbosa symptomata cito dispa- 
rent, quod vero nonnisi a leviori concussionis, 
ac vulneris gradu petendum est. Contra si in- 
tensior ictus contingat, vel stupiditas, vel svn- 
copis, vel subita membri gangraena cito prodit. 

Quaestio haec diu viguit, ac agitata fuit, 
utrum aniputationis opus illico post laesionem 
adhibendum sit, vel potius ad symptomatum 
Jocalium curationem in primis attendere debeat 
Chirurgus . Academia Parisiensis ad utilia 
scientiarum instituta postulatam hoc asque ab 
anno 1^56 in medium protulit. Inter ceteros, 
qui de hoc argumento sententias suas edide- 
runt, praemio donatus est celeberrimus Fa- 
vre id nimirum contendens, post localium sym- 
ptomatum mitigationcm, atque medelam ampu- 
tationem exercendam. Licet multi clarissimi viri 
pro hac opinione steterint, nunc tamen re- 
centiorum Practicorum experimenta atque ob- 
servationes aliter sentiendum csse statuerunt. 
Tarbalentissimum diuturnumque illud bellum, 
qao vix unquam aliud gravius extitit discrimi- 
ne sententiarum.» et rerum publicarum eversio- 
ne viginti et ultra jam annos Europam totara 
depopulatum, si rebus fortunisque omnium per- 
niciosum evasit, Chirurgorum tamen laboribus, 
artisque nostrae incrementis magnopere profuis- 
se fatendum est. In tanta enim pugnarum fre- 
qaentia, tantaque hnmani san^uims effusione 
aliquid boni ex tot damnis solertia Chirurgorum 
evocare potuit, et ille, quem modo tenet Chi- 
rurgia, perfectionis gradus ab hoc fonte prae- 
cipue petendus est. Per egregios clarissimos- 
que viros Pott, Martiniere, Boucher, Le-Dran, 
Larrey ceterosque, qai laesis militibus in ca- 
stris operam suam navarunt, statutum est lo- 
calia omnia phaenomena praepostere habenda, 
et nisi statim vulnerati artus secentur, dolores^ 
spasmi, haemorrhagia, tetanus, aliaeque morbo- 
sae turbae vitae nnem imponere. Et si vita 

auidera supersit, tam gravis indc concitatur in- 
flammatio, ut amputationi locus non amplius 
detur . 

Atque ut res facilius innotescat, liceat spa- 
ttum illud, quod inter laesionis momentum ac 
aegrotantis mortem intercedit, tribus stadiis 
comprehendi. Primum ab ictu incipit, et con- 
sistit donec inflammationis signa prodeant. A- 
liud ab inflammatione ad suppurationem usque 
producitur. Tertium denique inter suppuratio* 
nem, ac mortem definitur. In primo illo sta- 
dio insigne vulnus habetur, quod ob ossium 
fracturam, et ob mollium partium dilaniationem 
metuendum sane est, et valde periculosnm. In- 
flammationi, quae inde provocatur, vel profu- 
sa subsequetur suppuratio, vel ad interiora vi- 
scera phlogisticus ille processus illatus necem 
celeriter ciet. Si in primo hoc stadio fiat ar- 
tus sectio, vulnus ex. regulari incisione inde 
manet in partibus aliunde sanis, quibus inflara- 
matio nonnisi mediocris superveniet, quae ad 
cicatricem facillime deduci poterit. Hoc etiam 
pacto vitantur haemorrhagiae sccundariae, quan- 
do escara separatur, quae tam grave periculum 
inferunt. In secundo stadio partes jam inflam- 
matae tument, earum sensibilitas plus aequo» 
exquisita, doloresque accrbiores facti amputa- 
tionis exercitio objiciuntur. Laesio igitur cer- 
tis limitibus non amplius circumscribenda uni- 
versum corpus per consensionis leges adficien- 
do- infirmum in vitae discrimen adducet. Sub 
his rerum conditionibus nonnisi tristes eflfectus 
ab amputatione expectandi erunt. In tertio sta- 
dio licet inflammationis symptomata nonnihil 
remissa sint, aegcr tamen ab humorum jactura 

adeo prostratus ac labefaclatus ekistit, ot ct- 
iam si ampntatio instituatur , non decens sup- 
puratio inde sequatur. ConcUidenduin igitur 
credimus in primo laesionis stadio amputatio- 
nem exerceri deberc, nisi aegri torpor, stupi- 
ditas, ac concidentia ab operando non ablior- 
rere jubeat; quo in casu ex.citantibns ac car- 
diacis remediis illius vires restaurandae sunt 
atque erigendae., et in ea conditione ponendus, 
quae amputationis gratitatcin sustinere non rcs- 
puat . 

VIII. Ubi vulnera ab igniariis, vel a tormen- 
tis bcllicis, vel ab aliis corporibus inflicta fc- 
moralem , vel axillarcm arteriam otFenderint, 
vel omnino absciderint, quo iit ut pes et crus, 
manus et brachiuin ccrla letliaii gangraena 
corripiantur . 

IX. Ubi vulnera ejusdera generis ad cica- 
tricem pervenire non possint, etsi suppuratio- 
nis labor ibidem diu steterit . In Uis quura 
tonica reinedia paruin vcl niUil juvent n puris 
secretio pravam indolem induens pervertitur , 
unde intirmus ab Uectica fcbre, a inarasmo, ab 
humorum jactura immodica profligatus occum- 
bit . Sola inde^ quae manet spes, amputationi 
innititur. Neque debilitas, neque febris nos tcr- 
rere debct: utraque eniin cedit, si quando lo- 
calis morbus atilcratur. 

X. Ubi ossa pluribus in locis, et minutatira 
fracta sint, praesertim prope articulos, nervi, 
aut vasa disrupta atque lacerata , membrura 
frigescit ac torpet. \ ulnus Uoc lacero-contu- 
sum gravioribus symptomatibus stipatum inc- 
vitabuem necem provocaret, nisi opportuna se- 
ctio laesionis intensitatem iinminuendo, ac sim- 

plex e\ regulari incisione rulnus substituendo 
sanitatis aliqttam spem promitteret. 

XI. Indicatur etiam, si quando articuli gra- 
Te Tulnus passi sunt. ac in eorum cavo humo- 
res extra sua Tasa expansi locum obtinuerint. 

XII. Indicatur si membrum ab externo Te- 
hementi ictu percussum, atque omnino abscis- 
sum truncatam partera refert huc, et illuc di- 
laniatam ac laceram, si ossis sectio informis, 
atque irregularis (ibrarum desorganizatio tuI- 
neris curationera impediant . Veteres Chirurgi^ 
cam de hoc casu ageretur, inaequales partes 
ferro aequare studebant, quod a recentibus da- 
mnatum est : postremus enim hic agendi rao- 
du8 acerbiores dolores parit, quara ipsa arapn- 
tatio. Ad hanc igitur absque dubio nos con- 
iugium habebimus. 

XIII. In luxationiJ.>u«. quas graris Tehemens- 
que ligamentorum , tendinum^ aliarumque par- 
tium contusio ac Iaceratio comitantur. Tunc 
articulus et merabrum Talde turgescunt ac do- 
lent, febris ingruit ardentissima, et gangraena 
afiectas partes obsidente inlinnus moritur. Etsi 
Tero hisce pritnis periculis obstet aegrotus, 
mortemque effugiat, phlogisticus ille status diu- 
tius perdurare potest . qui latos profundosque 
abscessus sub aponeurosi musculorum gignen- 
do, ossa in necrosim inducat. Nulla igitur ha- 
benda est mora in amputandis huiuscemodi 
mcrabris antequara hectica symptomata de me- 
dio tollant aegrotum. 

* XIV. In fracturis ad articulos usque produ- 
ctis ab insigni mollium partium laceratione ac 
disruptione stipatis . Sola enim amputatione 
et spasmo, et vehementibus conTulsionibus, et 

acutissimae febri, et lethaii inflammationi inde 
evoluturis obstare possumus. 

XV. In his olceribus quae pus abunde se- 
cernunt quarum causa vel lateat , vel si non 
latet, removeri nequaquam potest. Materies 
enim quae pcr illud emunctorium emittitur nu- 
tricios humores omnes absumendo ad tabcm tra- 
hit infirmos. Antequam vero ad amputationem 
instituendam descendat Clnrurgus* ccrtus factus 
esse debet de bona aegrotantis constitutione . 
Jam vero si pessima quoqne humorum discras- 
sia non tantum locum ancctum , verum etium 
remotas partes, et alia systemata obsidcat^ post 
operationem mors superveniet. 

XVI. Jus amputationis ad Chirurgos qnidem 
spectat ubi de tumoribus cancerosis agatnr , 
quorum insignis fit amplitudo , vcl prope raa- 
jora vasa ac nobiliores nervos radices suas po- 
nant ita ut abstrahi non possint, quin vaso- 
rum nervorumque laesio timenda sit. Nec ct- 
iam si in eorum extirpatione adeo ingens ape- 
riatur ulcus, ut aegrotantis vita per nimiam 
suppurationem deleatur. 

XVII. Si aneurisma majores membri cujus- 
dam arterias occupat, gravissima in partibus 
circum jacentibus affectione jam inde provoca- 
ta ; vel si ejus voiumen supra modum indc am- 
plietur^ quo in casu lethalis integumentorum 
disruptio immiuet ossa cariata existent. perio- 
stium consumptum., et generalis cachexia ae- 
grotum pauliatim interficit. 

XVIII. Ubi membra quaedam adsint vel 
numero superflua, vei usu inania, quorum ab- 
nonnis fabrica, et nexns aliarum partium oeco- 



nomiam graviter perturbent, nec ullum inde 
periculum si ea dirimantur. 

Hae sunt ad amputandos artus indicationes, 
quas ego ct rationi, et experientiae , et Pra- 
cticorum auctoritati innixus simul junctas ob 
oculos Chirtirgorum praeferendas putavi. Hae 
sunt illae affccti corporis nostri conditiones, in 
quibus parum a naturae viribus expectandum 
cst, illa enim neque per se^ neque artis prae- 
sidio suffulta ad salutem reintegrandam aliquid 
conferre valet. Neque taraen omnes hucusque 
enumeratas exhibui: supersnnt enim illae., de 
quorum decentia ac auctoritate discrcpant in- 
ter se auctores^ atque ut aliis supersedeam 
exemplo sit et Bover sententia qui docet lu- 
xatum astragalum absque ulla proximarum par- 
tium offensione pcdis amputationem exigere : et 
Larrey praeceptum ex quo amputationis neces-r 
*itas declaratur^ si nuando tetanus vulnerata 
membra intercipiat. Neque praetermittendtim 
arbitror amputationis necessitatem non tantum 
a vulneris gravitate indicaiL quam ab aliorum 
auxiliorum deficientia , et extcrnarum rerum 
conditione, quo fit ut interdum nequaquam ille 
artus servetur. qui data ad medendum oppor- 
tunitate curari quidem, ac ad sanitatem per- 
duci posset. Hoc praecipue in castrensi Chi- 
rurgia accidcre solet, ubi si post acceptum 
vulnus in lecto dcsrcret infirmus ab orani ter- 
rore, et orani cura semottis, quin ex uno act 
alium locum transferri debcat, si opportuna in- 
strumenta., si medicinae aliae in promptu fo- 
rent, parcius certe amputationis auxilio utere- 
mur. Interea nisi graviora sjmptomata ad ope- 

randum nos impellant, omni opere contendere 
debemus, ut natarae vires in melius primo con- 
vertantur atque erigantur, et tunc tantum ad 
operationem erit deveniendum, qaando praepo- 
tens morbi vis nullam aliam medicinam adhi- 
bere sinat. Observationibus comprobatum jam 
fuit amputationes membrorum meliorem exitum 
in debilibus, quam in sanis sortiri, et aliquan- 
ao post inanes Chirurgorum conatus naturae 
medicatricis vires sanitati jam desperatae mem- 
bra, quae moritura judicabantur , restituisse. 
Sedulo igitur caveat Chirurgus ne illa mem- 
bra secet, quae opportuna adhibita therapia 
sanari possunt, et vae illi qui crudelissima ac 
nefaria cupiditate succensus membra buc illuc 
amputanda sibi quaerit, ut felicis operatoris no- 
men adpiscatur ! lllud Halleri meminisse debe- 
mus majori nempe laude cumulandum esse Chi- 
rurgum, qui ea membra sanat, quae alius jam 
abscindenda suscepisset, quam qui in difficilli- 
mis Chirurgiae operibus egregie excellit. 

Tmmsms oretenus propugnandae . 

L 

Monstra plerumqne a mechanica causa pcn- 
dent. 

n. 

Superfaetationem, gen conceptionem supra con- 
ceptionem admittere debemus. 

III. 

Primam lienis officiam est hepatis fonctioni sac- 
carrere . 

IV. 

Denegata venus princeps in canibus hydro- 
phobiae origo. 

V. 

Plantarum somnus minime dcnegandus. 

VL 

Quo rudior populus, eo minus eget Medicis . 

m 

Virginibus lac secerni potest. 

vm. 

Absoluta virginitatis signa non dantur. 

